**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

02. decembra 2016

**Plnenie Akčného plánu Úradu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1, 2.

Zodpovedná:

Mgr. Barbora Lukáčová

riaditeľka

Odboru stratégie, územného rozvoja a riadenia projektov

Spracovatelia:

Mgr. Martin Hakel, BA

vedúci Oddelenia stratégie a územného rozvoja

Ing. Alexandra Jurčíková

vedúca Oddelenia riadenia projektov

Ing. Martin Bezek

referent Oddelenia stratégie a územného rozvoja

Bratislava

december 2016

Návrh uznesenia

**UZNESENIE č. ........... / 2016**

zo dňa 02.12.2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1:** Odpočet Akčného plánu Úradu BSK pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020 (ďalej len Odpočet Akčného plánu BSK), za kalendárny rok 2016.

**A.2:** Aktualizáciu Akčného plánu Úradu BSK pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020 (ďalej len Aktualizácia Akčného plánu BSK) pre kalendárny rok 2017.

**B. ukladá**

riaditeľovi úradu Bratislavského samosprávneho kraja:

**B.1**Predkladať Zastupiteľstvu BSK Odpočet Akčného plánu BSK za predchádzajúci kalendárny rok pravidelne raz za rok najneskôr v termíne ku 31. marcu daného kalendárneho roka.

**B.2**Predkladať Zastupiteľstvu BSK Aktualizáciu Akčného plánu BSK pre príslušný kalendárny rok pravidelne raz za rok najneskôr v termíne predloženia Návrhu rozpočtu Bratislavského samosprávneho kraja zostaveného v zmysle ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**D ô v o d o v á s p r á v a**

Bratislavský samosprávny kraj za účelom podpory regionálneho rozvoja podľa zákona č. 539/2008 Z.z. o podpore regionálneho rozvoja spracoval strednodobý strategický dokument Program hospodárskeho a sociálneho rozvoja BSK na roky 2014-2020 (ďalej len **PHSR BSK 2014-2020**), ktorý bol schválený Zastupiteľstvom Bratislavského samosprávneho kraja dňa 21.6.2013 Uznesením č. 46/2013. Pre implementáciu programovej časti PHSR BSK 2014-2020 bol spracovaný v podobe prílohy **Akčný plán Úradu BSK 2014-2015** pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020.

Z práce so schváleným akčným plánom vystala potreba **zvýšiť dôraz na proces prípravy projektov a naviazania procesu prípravy na programový rozpočet Úradu Bratislavského samosprávneho kraja.** Z tohto dôvodu bolo doplnených respektíve upravených v pôvodnom Akčnom pláne Úradu BSK 2014-2015 niekoľko častí umožňujúcich úspešnú implementáciu projektov a operatívne plnenie stratégie PHSR BSK 2014-2020 do formy nového materiálu: Akčný plán Úradu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020 (ďalej len **Akčný plán BSK**). Materiál bol schválený Zastupiteľstvom Bratislavského samosprávneho kraja 21.02.2014 Uznesením č. 10/2014. Bratislavský samosprávny kraj si uvedomil potrebu monitorovania a hodnotenia a preto Zastupiteľstvo BSK uložilo Riaditeľovi Úradu BSK predkladať Zastupiteľstvu BSK okrem Akčného plánu BSK aj Odpočet Akčného plánu BSK za predchádzajúci kalendárny rok pravidelne raz za rok, najneskôr v termíne 31. marca daného kalendárneho roka.

V súlade s Uznesením č. 10/2014 Úrad Bratislavského samosprávneho kraja spracoval a predložil v roku 2015 na rokovanie Zastupiteľstva BSK komplexný materiál s názvom **Plnenie Akčného plánu Úradu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020** obsahujúci dve časti:

1. Odpočet Akčného plánu BSK za kalendárny rok 2014
2. Aktualizovaný Akčný plán BSK pre kalendárny rok 2015.

Materiál bol dňa 20 februára schválený Zastupiteľstvom Bratislavského samosprávneho kraja Uznesením č. 6/2015.

Vo februári 2016 bol predložený na rokovanie Zastupiteľstva Bratislavského samosprávneho kraja materiál „**Plnenie Akčného plánu Úradu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020“, ktorý opäť** obsahoval dve časti

1. Odpočet Akčného plánu BSK za kalendárny rok 2015
2. Aktualizovaný Akčný plán BSK pre kalendárny rok 2016.

Vo februári 2016 si Úrad Bratislavského samosprávneho kraja vrátane Zastupiteľstva Bratislavského samosprávneho kraja uvedomili potrebu ďalšieho prehĺbenia práce s Akčným plánom BSK ako aj s Odpočtom Akčného plánu BSK. Uznesením č. 17/2016 Zastupiteľstvo BSK uložilo Riaditeľovi Úradu BSK predkladať Zastupiteľstvu BSK okrem Odpočtu Akčného plánu BSK za predchádzajúci kalendárny rok pravidelne raz za rok najneskôr v termíne ku 31. marcu daného kalendárneho roka:

* Aktualizáciu Akčného plánu BSK pre príslušný kalendárny rok pravidelne raz za rok najneskôr v termíne predloženia Návrhu rozpočtu Bratislavského samosprávneho kraja
* Rozšírenie materiálu Kontrola plnenia uznesení, spracovávaného a predkladaného v zmysle Rokovacieho poriadku Zastupiteľstva Bratislavského samosprávneho kraj o odpočet projektov Aktualizovaného Akčného plánu BSK označených prioritou jeden.

Od februára 2016 Úrad Bratislavského samosprávneho kraja pravidelne na každé rokovanie Zastupiteľstva BSK predkladá v rámci materiálu Kontroly plnenia uznesení odpočet projektov Aktualizovaného Akčného plánu BSK označených prioritou jeden.

Vzhľadom na to, že Aktualizovaný Akčný plán obsahuje projekty označené aj prioritou 2, Úrad Bratislavského samosprávneho kraja okrem Aktualizovaného Akčného plánu BSK na rok 2017 uvedený v prílohe č. 2 pripravil aj Odpočet Aktualizovaného Akčného plánu BSK za rok 2016 uvedený v prílohe č. 2 v rámci materiálu „**Plnenie** **Akčného plánu Úradu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020“.**

**Odpočet Akčného plánu BSK za kalendárny rok 2016** (príloha č. 1)

Rozhodujúcim faktorom úspešnosti realizácie projektu (najmä z Európskych štrukturálnych a investičných fondov) je miera pripravenosti jednotlivých projektov. Vychádza predovšetkým zo schopnosti Úradu BSK efektívne pracovať na komplexných problémoch a výzvach, ktorým Bratislavský samosprávny kraj čelí. Vďaka priebežnému odpočtu Aktualizovaného Akčného plánu BSK v rámci Kontroly plnenia uznesení a každoročnému odpočtu Aktualizovaného Akčného plánu BSK je Úrad BSK schopný reagovať v prípade nedokonalého plnenia kľúčových krokov a iniciovať zlepšenie fungovania

Odpočet Akčného plánu BSK za kalendárny rok 2016 sa zameriava na plnenie jednotlivých kľúčových krokov priradených k jednotlivým projektom úradu. Kľúčový krok implementácie predstavuje čiastkové činnosti jednotlivých odborov a oddelení Úradu BSK, ktoré je potrebné vykonať pre úspešnú realizáciu projektov. Príloha č. 1 obsahuje stručné zdôvodnenia priebežne plnených a zrušených kľúčových krokov.

**Systém priebežného odpočtu a koncoročného odpočtu Aktualizovaného Akčného plánu BSK vytvára pri priebežne plnených kľúčových krokoch priestor na doplnenie nového termínu.** V prípade všetkých priebežne plnených kľúčových krokov implementácie je uvedené vysvetlenie dôvodu zmeny termínu.

V roku 2016 Úrad BSK splnil 100 kľúčových krokov, priebežne plnil 3 kľúčových krokov implementácie z celkového počtu 120 kľúčových krokov na rok 2016. Počet zrušených kľúčových krokov implementácie dosiahol hodnotu 17.

Do roku 2016 bolo spolu splnených 180 kľúčových krokov, 125 priebežne plnených a 53 zrušených (označených červenou farbou v tabuľkách v prílohe č. 1).

**Najväčší pokrok** v roku 2016 z hľadiska splnených kľúčových krokov **dosiahli projekty Odboru školstva, mládeže a športu s hodnotou 25 a Odbor cestovného ruchu a kultúry s hodnotou 25.** Úroveň počtu priebežne plnených kľúčových krokov je ovplyvnená často silnou vzájomnou previazanosťou po sebe nasledujúcich krokov, ako napr. verejné obstarávanie spracovateľa projektových dokumentácií za ktorým nasleduje podpísanie zmluvy s úspešným uchádzačom a následne dodanie vypracovanej projektovej dokumentácie. Často predlžované ukončenie procesu verejného obstarávania, najmä z dôvodu námietok predkladaných uchádzačmi pred úplným ukončením súťaže ovplyvňuje následné plnenie kľúčových krokov v stanovených termínoch. Tento negatívny externý faktor nie je možné odhadnúť, avšak v predkladanom Aktualizovanom Akčnom pláne BSK na rok 2017 je riziko námietok a predlžovania súťaže z časti zohľadnené.

**Stav plnenia kľúčových krokov implementácie Akčného plánu BSK za rok 2016 k 31.12.2016**

|  |  |  |  |  |
| --- | --- | --- | --- | --- |
| **Nositeľ projektu** | **splnených** | **priebežne plnených** | **zrušených** | **spolu** |
| OSV | 16 | 0 | 3 | 19 |
| OKaP | 5 | 0 | 5 | 10 |
| OÚPGISaŽP | 4 | 2 | 0 | 6 |
| OZ | 7 | 0 | 0 | 7 |
| OD | 6 | 0 | 0 | 6 |
| OŠMaŠ | 25 | 0 | 1 | 26 |
| OCRaK | 25 | 1 | 4 | 30 |
| OSÚRaRP | 12 | 0 | 4 | 16 |
| Úrad BSK | 100 | 3 | 17 | 120 |

**Stav plnenia kľúčových krokov implementácie Akčného plánu BSK celkom**

|  |  |  |  |  |
| --- | --- | --- | --- | --- |
| **Nositeľ projektu** | **splnených** | **priebežne plnených** | **zrušených** | **spolu** |
| OSV | 27 | 6 | 9 | 42 |
| OKaP | 13 | 4 | 5 | 22 |
| OÚPGISaŽP | 4 | 9 | 0 | 13 |
| OZ | 10 | 1 | 0 | 11 |
| OD | 15 | 22 | 0 | 37 |
| OŠMaŠ | 55 | 31 | 16 | 102 |
| OCRaK | 38 | 37 | 13 | 88 |
| OSÚRaRP | 18 | 15 | 10 | 43 |
| Úrad BSK | 180 | 125 | 53 | 358 |

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

**Grafické zobrazenie plnenia kľúčových krokov za rok 2016 k 31.12.2016**

**Aktualizácia Akčného plánu BSK pre kalendárny rok 2017** (príloha č. 2)

Materiál obsahuje nové projekty odborov Úradu BSK ako aj nové kľúčové kroky implementácie, ktoré je nevyhnutné plniť v roku 2017 s výhľadom do roku 2018. Bolo nevyhnutné nadviazať na predošlé kľúčové kroky. Z tohto dôvodu príloha č. 2: obsahuje aj splnené, priebežne plnené kľúčové kroky za rok 2014, 2015 a 2016. Aktualizácia Akčného plánu BSK pre kalendárny rok 2017 je predovšetkým živým dokumentom, ktorý je výsledkom neustáleho formovania a zvyšovania informačnej hodnoty v procese plánovania. Zároveň však stanovuje jasné smerovanie rozvojových zámerov Úradu BSK prostredníctvom projektov jednotlivých odborov. Zapracované zmeny do Aktualizovaného Akčného plánu BSK pre rok 2017 možno rozdeliť do ôsmich oblastí:

1. Technické zmeny v Aktualizovanom Akčnom pláne BSK pre rok 2017,
2. Nové a priebežne plnené kľúčové kroky implementácie v Aktualizovanom Akčnom pláne BSK pre rok 2017,
3. Úspešne ukončené projekty v Aktualizovanom Akčnom pláne BSK pre rok 2017
4. Nové projekty v Aktualizovanom Akčnom pláne BSK pre rok 2017
5. Projekty Aktualizovaného Akčného plánu BSK pre rok 2017 podporené z externých zdrojov financovania
6. Zrušené projekty Aktualizovaného Akčného plánu BSK pre rok 2017
7. Zmeny názvov projektov Aktualizovaného Akčného plánu BSK pre rok 2017
8. Presuny projektov Aktualizovaného Akčného plánu pre rok 2017

**Technické zmeny v Aktualizovanom Akčnom pláne BSK pre rok 2017**

Vzhľadom na požiadavky používateľov Akčného plánu BSK, poslancov ZBSK a odborov Úradu BSK, došlo k zjednodušeniu všetkých projektov v nasledovnom rozsahu:

* Projekty v porovnaní s predošlým Akčným plánom BSK obsahujú:
  + nový systém merateľných ukazovateľov akčného plánu zapracované v zmysle Uznesenia Zastupiteľstva č. 43/2015,
  + stav plnenia kľúčového kroku implementácie k 31.12.2016 označovaný už len ako splnený, priebežne plnený, zrušený, nový
  + nový termín kľúčového kroku na rok 2017, respektíve na rok 2018
  + pôvodný termín kľúčového kroku v minuloročnom Akčnom pláne BSK

**Nové a priebežne plnené kľúčové kroky implementácie v Aktualizovanom  Akčnom pláne BSK pre rok 2017**

**Najvyťaženejšou zložkou úradu BSK**, ktorá je zodpovedná za najväčší počet kľúčových krokov v prípade projektov všetkých odborov **je Odbor investičných činností, správy majetku a verejného obstarávania, ktorý má pre rok 2017 naplánovaných 94 kľúčových krokov**. Druhý najvyťaženejší je Odbor stratégie, územného rozvoja a riadenia projektov s 42 kľúčovými krokmi na roky 2017 (viď Zoznam kľúčových krokov).

**Zoznam nových a priebežne plnených kľúčových krokov podľa nositeľov projektov a zodpovedných za plnenie pre rok 2017**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nositelia | OCRaK | OSV | OKaP | OÚPGISaŽP | OZ | OD | OŠMaŠ | OSÚRaRP | OIČSMaVO | PO | Spolu |
| OSV | 0 | 0 | 1 | 0 | 0 | 0 | 0 | 4 | 14 | 1 | 20 |
| OKaP | 0 | 0 | 5 | 0 | 0 | 0 | 0 | 0 | 3 | 0 | 8 |
| OÚPGISaŽP | 0 | 0 | 0 | 6 | 0 | 0 | 0 | 0 | 3 | 0 | 9 |
| OZ | 0 | 0 | 0 | 0 | 2 | 0 | 0 | 0 | 6 | 0 | 8 |
| OD | 0 | 0 | 1 | 1 | 0 | 11 | 0 | 8 | 11 | 0 | 32 |
| OŠMaŠ | 0 | 0 | 5 | 0 | 0 | 0 | 3 | 14 | 30 | 0 | 52 |
| OSÚRaRP | 0 | 0 | 0 | 0 | 1 | 0 | 0 | 7 | 8 | 0 | 16 |
| OCRaK | 18 | 0 | 11 | 0 | 0 | 0 | 0 | 9 | 19 | 1 | 58 |
| Spolu | 18 | 0 | 23 | 7 | 3 | 11 | 3 | 42 | 94 | 2 | 203 |

**Zoznam nových a priebežne plnených kľúčových krokov podľa nositeľov projektov a zodpovedných za plnenie celkom**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nositelia | OCRaK | OSV | OKaP | OÚPGISaŽP | OZ | OD | OŠMaŠ | OSÚRaRP | OIČSMaVO | PO | Spolu |
| OSV | 0 | 0 | 4 | 0 | 0 | 0 | 0 | 6 | 22 | 1 | 33 |
| OKaP | 0 | 0 | 5 | 0 | 0 | 0 | 0 | 0 | 3 | 0 | 8 |
| OÚPGISaŽP | 0 | 0 | 0 | 8 | 0 | 0 | 0 | 0 | 3 | 0 | 11 |
| OZ | 0 | 0 | 0 | 0 | 2 | 0 | 0 | 0 | 7 | 0 | 9 |
| OD | 0 | 0 | 4 | 1 | 0 | 0 | 0 | 15 | 18 | 0 | 38 |
| OŠMaŠ | 0 | 0 | 9 | 0 | 0 | 0 | 3 | 35 | 58 | 0 | 105 |
| OSÚRaRP | 0 | 0 | 0 | 0 | 1 | 0 | 0 | 17 | 16 | 0 | 34 |
| OCRaK | 41 | 0 | 23 | 0 | 0 | 0 | 0 | 20 | 62 | 2 | 148 |
| Spolu | 41 | 0 | 45 | 9 | 3 | 0 | 3 | 93 | 189 | 3 | 386 |

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

Aktualizovaný Akčný plán BSK stanovil pre rok 2017 spolu 203 nových a priebežne plnených kľúčových krokov označených v tabuľkách v prílohe č. 2, pričom najviac nových a priebežne plnených kľúčových krokov sa nachádza v projektoch, ktorých nositeľom je Odbor cestovného ruchu a kultúry (58), za ktorým nasleduje Odbor školstva, mládeže a športu (52) a Odbor sociálnych vecí (20). Viac informácií viď grafické zobrazenie.

**Grafické zobrazenie nových kľúčových krokov pre rok 2017**

Použité skratky: OSV – Odbor sociálnych vecí, OKaP – Odbor komunikácie a propagácie, OÚPGISaŽP – Odbor územného plánu, GIS a životného prostredia, OZ - Odbor zdravotníctva, OD – Odbor dopravy, OŠMaŠ – Odbor školstva, mládeže a športu, OCRaK – Odbor cestovného ruchu a kultúry, OSÚRaRP – Odbor stratégie, územného rozvoja a riadenia projektov

**Úspešne ukončené projekty v Aktualizovanom Akčnom pláne BSK pre rok 2017**

V Aktualizovanom Akčnom pláne BSK je úspešne ukončených 6 projektov označených v tabuľkách v prílohe č. 2. Najväčší počet úspešne ukončených projektov obsahuje Odbor stratégie, územného rozvoja a riadenia projektov s 5 úspešne ukončenými projektmi.

**Odbor stratégie, územného rozvoja a riadenia projektov**

Projekt č. OSÚRaRP\_3: Zriadenie jednotného tarifného systému BID u správcu železničnej infraštruktúry – Železníc Slovenskej republiky

Projekt č. OSÚRaRP\_16: Podpora rozvoja vidieka

Projekt č. OSÚRaRP\_21: Adaptácia miest a obcí BSK na nepriaznivé dôsledky zmeny klímy

Projekt č. OSÚRaRP\_26: Connreg SK-AT

Projekt č. OSÚRaRP\_29: Regionálny bod SK-HU

**Odbor cestovného ruchu a kultúry**

Projekt č. OCRaK\_7: Modernizácia Malokarpatskej knižnice v Pezinku

**Nové projekty v Aktualizovanom Akčnom pláne BSK pre rok 2017**

V Aktualizovanom Akčnom pláne BSK je doplnených 12 nových projektov v tabuľkách v prílohe č. 2. Najväčší počet projektov obsahuje Odbor cestovného ruchu a kultúry s 9 novými projektmi.

**Odbor sociálnych vecí**

Projekt č. OSV\_12 Debarierizácia areálu a zateplenie detašovaného pracoviska na Podbrezovskej 28

**Odbor cestovného ruchu a kultúry:**

Projekt č. OCRaK\_23 Bratislavská regionálna dotačná schéma na podporu kultúry

Projekt č. OCRaK\_24 Koncepcia ochrany a obnovy pamiatkového fondu BSK vo vlastníctve BSK

Projekt č. OCRaK\_25 Optimalizácia kultúrnej infraštruktúry BSK

Projekt č. OCRaK\_26 Rekonštrukcia podkrovia Malokarpatské múzeum Pezinok

Projekt č. OCRaK\_27 Vybudovanie kultúrno-kreatívneho centra na Račianskej v spolupráci s Nadáciou Cvernovka

Projekt č. OCRaK\_28 Bratislavská regionálna dotačná schéma na podporu CR

Projekt č. OCRaK\_29 Cyklovlak na Záhorí (trasa Zohor - Plavecké Podhradie)

Projekt č. OCRaK\_30 Vinohradnícka cyklotrasa

Projekt č. OCRaK\_31 Divadlo Aréna

**Odbor dopravy:**

Projekt č. OD\_11: Rekonštrukcia cesty II. triedy 510 Most pri Bratislave (križovatka s cestou II. triedy 572), Malinovo, Tomášov (podmienkou spracovaný a schválený Plán udržateľnej mobility)

**Odbor školstva, mládeže a športu**

Projekt č. OŠMaŠ\_13: Národné centrum kanoistiky a veslovania – Zemník

**Projekty Aktualizovaného Akčného plánu BSK pre rok 2017 podporené z externých zdrojov financovania**

Aktualizovaný Akčný plán BSK **obsahuje 24 projektov, ktoré** **Úrad BSK plánuje financovať z externých zdrojov** (štátny rozpočet, Európske štrukturálne a investičné fondy, ostatné granty). Najväčší počet projektov financovaných z externých zdrojov financovania plánuje implementovať Odbor stratégie, územného rozvoja a riadenia projektov so 7 projektmi, ktoré by mali získať podporu z externých zdrojov financovania.

**Odbor dopravy:**

Projekt č. OD\_1: Modernizácia cesty III. triedy 1113 Rohožník - Malacky a vybudovanie obchvatu obce Rohožník

Projekt č. OD\_2: Vybudovanie obchvatu Pezinok – Modra

Projekt č. OD\_10: Integrovaný dopravný systém BK

Projekt č. OD\_11: Rekonštrukcia cesty II. triedy 510 Most pri Bratislave (križovatka s cestou II. triedy 572), Malinovo, Tomášov (podmienkou spracovaný a schválený Plán udržateľnej mobility)

**Odbor stratégie, územného rozvoja a riadenia projektov**

Projekt č. OSÚRaRP\_3: Zriadenie jednotného tarifného systému BID u správcu železničnej infraštruktúry – Železníc Slovenskej republiky

Projekt č. OSÚRaRP\_26: Connreg SK-AT

Projekt č. OSÚRaRP\_29: Regionálny bod SK-HU

Projekt č. OSÚRaRP\_27: FLOOD Serv "Verejný povodňový núdzový a výstražný servis"

Projekt č. OSÚRaRP\_28: Biologická regulácia komárov

Projekt č. OSÚRaRP\_24: Cezhraničné prepojenia územia BSK a susediacich rakúskych obcí formou cyklolávok cez rieku Morava

Projekt č. OSÚRaRP\_25: TRANSDANUBE.PEARLS

**Odbor školstva, mládeže a športu**

Projekt č. OŠMaŠ\_1: Rekonštrukcia a investičná podpora Centra odborného vzdelávania a prípravy pre oblasť elektrotechniky a informačných technológií, Hlinícka 1, Bratislava

Projekt č. OŠMaŠ\_2: Rekonštrukcia a investičná podpora Centra odborného vzdelávania a prípravy v pekárstve a cukrárstve a v mäsiarstve a lahôdkárstve, Farského 9, Bratislava

Projekt č. OŠMaŠ\_3: Rekonštrukcia a investičná podpora Centra odborného vzdelávania a prípravy agropodnikaní - farmárstve, v chove koní a jazdectve, v kynológii a v rybárstve, SNP 30, Ivanka pri Dunaji

Projekt č. OŠMaŠ\_4: Rekonštrukcia a investičná podpora Centra odborného vzdelávania a prípravy v stavebníctve, SOŠ Ivanská cesta 21, Bratislava

Projekt č. OŠMaŠ\_9: Rekonštrukcia a investičná podpora Centra odborného vzdelávania a prípravy pre oblasť polygrafie a médií SOŠ polygrafická, Račianska 190, Bratislava

Projekt č. OŠMaŠ\_11: Rozvoj zručností žiakov v prírodovedných a technických odboroch

**Odbor cestovného ruchu a kultúry:**

Projekt č. OCRaK\_11: Vytvorenie kultúrno-spoločenského centra v synagóge Senec

Projekt č. OCRaK\_5: Kultúrno-kreatívne oživenie tradícií

Projekt č. OCRaK\_12: Prepojenia cyklotrás v regióne s EuroVelo 6 a Eurovelo 13 (projekt SACRA VELO)

Projekt č. OCRaK\_14: Vybudovanie ekocentra v Čunove

Projekt č. OCRaK\_15: Projekt Malý Dunaj a Mošoňský Dunaj

Projekt č. OCRaK\_18: Projekt na podporu miestnych producentov

Projekt č. OCRaK\_31 Divadlo Aréna

**Zrušené projekty Aktualizovaného Akčného plánu BSK pre rok 2017**

Aktualizovaný Akčný plán BSK obsahuje 10 zrušených projektov, ktoré sú označené červenou farbou v tabuľkách v prílohe. Zdôvodnenie zrušenia je uvedené v prílohe č. 1: Odpočet Akčného plánu Úradu BSK.

**Odbor sociálnych vecí**

Projekt č. OSV\_6 Program celoživotného vzdelávania zamestnancov zariadení sociálnych služieb v zriaďovateľskej pôsobnosti BSK

**Odbor cestovného ruchu a kultúry**

Projekt č. OCRaK\_19 Zlepšenie využívania vodných ciest pre produkty využívajúce výletné plavby

**Odbor komunikácie a propagácie**

Projekt č. OKaP\_6 Propagácia po ukončení projektu: Rekonštrukcia Bratislavského bábkového divadla

Projekt č. OKaP\_8 Propagácia počas trvania a po ukončení projektu: Kultúrno-kreatívne oživenie tradícií

Projekt č. OKaP\_9 Propagácia počas trvania a po ukončení projektu: Vytvorenie kultúrno-spoločenského centra v synagóge Senec

Projekt č. OKaP\_10 Propagácia počas trvania a po ukončení projektu: Malý Dunaj – Mošoňský Dunaj

Projekt č. OKaP\_6: Propagácia po ukončení projektu: Rekonštrukcia Bratislavského bábkového divadla (projekt zrušený a vytvorený nový kľúčový krok s podobným obsahom v príslušnom projekte)

Projekt č. OKaP\_8: Propagácia počas trvania a po ukončení projektu: Kultúrno-kreatívne oživenie tradícií (projekt zrušený a vytvorený nový kľúčový krok s podobným obsahom v príslušnom projekte)

Projekt č. OKaP\_9: Propagácia počas trvania a po ukončení projektu: Vytvorenie kultúrno-spoločenského centra v synagóge Senec (projekt zrušený a vytvorený nový kľúčový krok s podobným obsahom v príslušnom projekte)

Projekt č. OKaP\_10: Propagácia počas trvania a po ukončení projektu: Malý Dunaj - Mošoňský Dunaj (projekt zrušený a vytvorený nový kľúčový krok s podobným obsahom v príslušnom projekte)

**Zmeny názvov projektov Aktualizovaného Akčného plánu BSK pre rok 2017**

Aktualizovaný Akčný plán obsahuje 11 projektov, ktorým bol upravený názov.

Projekt č. OSV\_4: Deinštitucionalizácia a transformácia DSS a ZPS Kaštieľ pôvodne: Deinštitucionalizácia a transformácia DSS Stupava

Projekt č. OCRaK\_12: Prepojenia cyklotrás v regióne s EuroVelo 6 a Eurovelo 13 (projekt SACRA VELO) pôvodne: Prepojenia cyklotrás v regióne s EuroVelo 6 a Eurovelo 13

Projekt č. OCRaK\_13: Zlepšenie využívania vodných plôch a vodných ciest pre rozvoj územia a produktov CR pôvodne: Zlepšenie využívania vodných plôch pre rozvoj územia a produktov CR

Projekt č. OCRaK\_14: Vybudovanie ekocentra v Čunove pôvodne: Rozvoj turizmu v povodí riek Morava a Dunaj pôvodne: Rozvoj ekoturizmu v povodí riek Morava a Dunaj

Projekt č. OCRaK\_30: Vinohradnícka cyklotrasa pôvodne Vinohradnícka cyklotrasa (Za podmienky spracovania dokumentácie pre stavebné povolenie a vysporiadania pozemkov zo strany dotknutých obcí)

Projekt č. OŠMaŠ\_4: Rekonštrukcia a investičná podpora Centra odborného vzdelávania a prípravy v stavebníctve, SOŠ Ivanská cesta 21, Bratislava pôvodne: Vytvorenie a rekonštrukcia strednej odbornej školy Ivanská cesta 21 na Centrum odborného vzdelávania a prípravy v stavebníctve

Projekt č. OŠMaŠ\_7: Investičná podpora internátu na Saratovskej ulici v Dúbravke pôvodne: Vytvorenie učiteľských bytov na internáte na Saratovskej ulici v Dúbravke

Projekt č. OŠMaŠ\_8: Rozvoj odborného vzdelávania v Bratislavskom kraji pôvodne: Vytvorenie a rekonštrukcia príslušných stredných škôl na Centrá odborného vzdelávania a prípravy vo vyhovujúcich lokalitách ako sú napr. SOŠ hotelových služieb a obchodu Na pántoch, SOŠ chemická, Vlčie Hrdlo 50 a iné...

Projekt č. OŠMaŠ\_11: Rozvoj zručností žiakov v prírodovedných a technických odboroch pôvodne: Cezhraničná spolupráca stredných škôl v pôsobnosti ÚBSK

Projekt č. OŠMaŠ\_12: Obnova Pedagogickej a sociálnej akadémie, Bullova 2 Bratislava, duálne vzdelávanie - Materská škola pôvodne: Obnova Pedagogickej a sociálnej akadémie, Bullova 2 Bratislava, duálne vzdelávanie

Projekt č. OKaP\_11: Areál voľného času v Petržalke (Rodinný park) pôvodne: Areál voľného času v Petržalke

**Presuny projektov Aktualizovaného Akčného plánu pre rok 2017**

Aktualizovaný Akčný plán BSK obsahuje 2 projekty, ktoré boli presunuté medzi nositeľmi projektov (odbormi Úradu BSK)

Projekt č. OSÚRaRP\_23: SACRA-VELO presunutý z Odboru stratégie, územného rozvoja a riadenia projektov do Odboru cestovného ruchu a kultúry

Projekt č. OD\_8: Vinohradnícka cyklotrasa (Za podmienky spracovania dokumentácie pre stavebné povolenie a vysporiadania pozemkov zo strany dotknutých obcí) presunutý z Odboru dopravy do Odboru cestovného ruchu a kultúry

**Prílohy**

**Príloha č. 1:** Odpočet Akčného plánu Úradu BSK pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020 (ďalej len Odpočet Akčného plánu BSK) za kalendárny rok 2016

**Príloha č. 2:** Aktualizovaný Akčný plán Úradu BSK pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020 (ďalej len Aktualizácia Akčného plánu BSK) pre kalendárny rok 2017.