**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 02. decembra 2016

**NÁVRH**

**na rozdelenie likvidačného zostatku akciovej spoločnosti 1. župná a.s. v likvidácií**

Materiál predkladá: Materiál obsahuje:

RNDr. Martin Zaťovič 1. Návrh uznesenia

podpredseda BSK 2. Dôvodová správa

3. Prílohy

4. Stanoviská komisií

Zodpovedný:

Ing. Roštár Ivan

poradca predsedu

Spracovateľ:

Ing. Roštár Ivan

poradca predsedu

Bratislava

december 2016N á v r h u z n e s e n i a

**UZNESENIE č. .... /2016**

zo dňa 02.12.2016

Zastupiteľstvo Bratislavského samosprávneho kraja po prerokovaní materiálu

1. **berie na vedomie**

predloženú správu o priebehu likvidácie a návrh na rozdelenie likvidačného zostatku akciovej spoločnosti 1. župná a.s. v likvidácií

1. **schvaľuje**

B.1. prevod likvidačného zostatku – nehnuteľnosti evidované na liste vlastníctva č.4268 v katastrálnom území Petržalka, obec: Bratislava – mestská časť Petržalka, okres: Bratislava V, a to ako parcely registra „C“ č.: 3021/2, 3021/12, 3021/18, 3021/87, 3021/132, 3021/133, 3021/226, 3021/227 a 3021/228 v celkovej hodnote 16.732.313,52 EUR do majetku Bratislavského samosprávneho kraja,

B.2. prevod likvidačného zostatku spoločnosti 1. župná a.s. v likvidácií – finančné prostriedky nachádzajúce sa na bankovom účte spoločnosti vedenom v Tatra Banka, a.s., IBAN: SK49 1100 0000 0026 2218 0252 do majetku Bratislavského samosprávneho kraja,

B.3. prevod likvidačného zostatku spoločnosti 1. župná a.s. v likvidácií – hnuteľný majetok: stôl pracovný, stôl doplnkový (2ks), stolík rokovací (2ks), stolík rokovací (2ks), skrinka otvorená (4ks), kreslo koža červená (2ks), stolík sklo, skriňa veľká policová dvojdielna, skrinka pod vežu, malá úzka, stolík pod televízor, konferenčný stolík, stojan pod kvet, kožená sedačka 3-miestna, kožené kreslo 1-miestne (2ks), vysoký regál široký (2ks), vysoká skriňa policová zatváracia (2ks), stôl kancelársky, kontajner pod kancelársky stôl, malá skrinka - prístavný stolík, chladnička do majetku Bratislavského samosprávneho kraja.

1. **poveruje**

predsedu Bratislavského samosprávneho kraja zabezpečiť potrebné kroky výkonu akcionára vedúce k prevodu likvidačného zostatku spoločnosti.

1. **ukladá riaditeľovi Úradu**

zabezpečiť všetky potrebné kroky na realizáciu uznesenia v bode B

**Termín: marec 2017**

**D ô v o d o v á s p r á v a**

Zastupiteľstvo Bratislavského samosprávneho kraja svojím uznesením č. 10/2015 zo dňa 20.02.2015 rozhodlo o zrušení a likvidácií spoločnosti 1. župná, a.s.. Súčasťou uznesenia bolo aj zvýšenie základného imania Spoločnosti a to formou upísania nových kmeňových akcií v takej výške aby bolo možné zabezpečiť úhradu nesplatnej pôžičky spolu s úrokmi Bratislavskému samosprávnemu kraju.

Dňa 04.06.2015 došlo Rozhodnutím jediného akcionára k navýšeniu základného imania spoločnosti o sumu  1.114.603,00 EUR, čím sa upravilo pôvodné základné imanie 20.682.427,7567 EUR na sumu 21.797.030,7567 EUR. Dôvodom zvýšenia základného imania Spoločnosti bola potreba získania vlastných zdrojov na vysporiadanie záväzkov.

Následne sa finančné prostriedky použili na úhradu záväzku – pôžičky spolu s úrokmi voči Bratislavskému samosprávnemu kraju.

Dňa 28.08.2015 rozhodol Bratislavský samosprávny kraj ako jediný akcionár spoločnosti o zrušení Spoločnosti a jej vstupe do likvidácie. Spoločnosť vstúpila do likvidácie ku dňu 01.09.2015. Priebeh likvidácie je popísaný v priloženej *Konečnej správe o priebehu likvidácie a návrh na rozdelenie likvidačného zostatku akciovej spoločnosti 1. župná a. s. v likvidácii.*

Likvidácia spoločnosti bola ukončená k 30.04.2016. Z likvidácie Spoločnosti vyplynul likvidačný zostatok, ktorý tvorí:

* Nehnuteľnosti evidované na liste vlastníctva č. 4268 v katastrálnom území Petržalka, obec: BA-m.č. PETRŽALKA, okres: Bratislava V, a to ako parcely registra „C“ č. 3021/2, 3021/12, 3021/18, 3021/87, 3021/132, 3021/133, 3021/226, 3021/227 a 3021/228 v celkovej hodnote 16.732.313,52 EUR[[1]](#footnote-1).
* Hnuteľný majetok: Stôl pracovný, Stôl doplnkový (2ks), Stolík rokovací (2ks), Stolík rokovací (2ks), Skrinka otvorená (4ks), Kreslo koža červená (2ks), Stolík sklo, Skriňa veľká policová dvojdielna, Skrinka pod vežu, malá úzka, Stolík pod televízor, Konferenčný stolík, Stojan pod kvet, Kožená sedačka 3-miestna, Kožené kreslo 1-miestne (2ks), Vysoký regál široký (2ks), Vysoká skriňa policová zatváracia (2ks), Stôl kancelársky, Kontajner pod kancelársky stôl, Malá skrinka-prístavný stolík, Chladnička, nachádzajúci sa v administratívnej budove Bratislavského samosprávneho kraja na Sabinovskej 16.
* Finančné prostriedky nachádzajúce sa na bankovom účte Spoločnosti vedenom v Tatra Banka, a.s., IBAN: SK49 1100 0000 0026 2218 0252. Ku dňu 14.11.2016 predstavuje zostatok na účte sumu 3.784,68 EUR.

Bratislavský samosprávny kraj obdrží celý likvidačný zostatok Spoločnosti.

Vychádzajúc zo skutočnosti, že likvidačný zostatok tvoria aj nehnuteľnosti, a v nadväznosti na platné zásady hospodárenia a nakladania s majetkom Bratislavského samosprávneho kraja *(§ 6 Niektoré podmienky prevodu vlastníctva majetku),* sa na prevod nehnuteľného majetku do vlastníctva samosprávneho kraja vyžaduje schválenie Zastupiteľstva samosprávneho kraja.

1. Pozemky nadobudol Bratislavský samosprávny kraj kúpou v zmysle uznesenia č. 34/2008 za kúpnu cenu 9.533.930,82 EUR (287.219.200,- Sk). Následne boli pozemky vložené do spoločnosti 1. župná, a.s. a schválený zámer na výstavbu multifunkčnej športovej haly. Po schválení zámeru dala spoločnosť 1. župná, a.s. vypracovať znalecký posudok na predmetné pozemky. Tie znalec Ing. Anna Kleinová ocenil Znaleckým posudkom č. 169/2008 na sumu 12.846.046,60 EUR. Následne dala v roku 2009 spoločnosť 1. župná, a.s. vypracovať ďalší znalecký posudok, v ktorom bolo zohľadnené vydané územné rozhodnutie na „Multifunkčný športový areál“. Znalec Ing. Anna Kleinová ocenil Znaleckým posudkom č. 31/2009 pozemky na sumu 20.582.845,92 EUR. V roku 2009 bol Zastupiteľstvom Bratislavského samosprávneho kraja zrušený projekt výstavby „Multifunkčného športového areálu“. Platnosť územného rozhodnutia, ktoré bolo dva krát predlžované skončila 05.02.2013. Po tomto termíne a aj po dohode s audítorom Bratislavského samosprávneho kraja dala spoločnosť vypracovať nový znalecký posudok, ktorého cieľom bolo zreálniť hodnotu pozemkov v účtovníctve. Znalec Ing. Stanislav Klinčok ocenil Znaleckým posudkom č. 26/2013 pozemky na sumu 16.732.313,52 EUR. [↑](#footnote-ref-1)