**Bod č. 2 Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 02. decembra 2016

**Informácia**

**o vybavení interpelácií poslancov Zastupiteľstva Bratislavského samosprávneho kraja zo dňa 21.10.2016**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Príloha č. 1 - 2

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

December 2016

Návrh uznesenia

**UZNESENIE č. ........... / 2016**

zo dňa 02. 12. 2016

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavení interpelácií poslancov Zastupiteľstva Bratislavského samosprávneho kraja zo dňa 21.10.2016

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 21.10.2016**

**1. Interpelácia poslanca Ing. Jána Karmana**

Interpelovaný:

MUDr. Valerián Potičný, MPH.

Predmet interpelácie:

Zverejňovanie zmlúv

Text interpelácie:

Na základe odpovede na podanú interpeláciu ohľadne zverejnenia zmlúv k vybudovaniu COVP som preveroval, prečo som v odpovedi dostal odkazy na zmluvy, ktoré sú zverejnené na stránkach ÚVO. Zistil som, že až príliš veľa škôl nezverejňuje zmluvy vôbec, alebo iba čiastočne. Keďže na základe z. 546/2000 musí byť zmluva po podpise zverejnená na stránke objednávateľa najneskôr do 3 mesiacov od jej podpisu, po uplynutí 3 mesiacov sa na zmluvu pozeráme akoby vôbec nebola podpísaná. Ako je možné, že školy zmluvy nezverejňujú? Aké kontrolné mechanizmy BSK vytvoril, aby k takému niečomu nedochádzalo? Ak neexistujú, prosím o vytvorenie návrhu opatrení.

Vybavenie interpelácie:

Príloha č. 1 – List zo dňa 15.11.2016

**2. Interpelácia poslankyne RNDr. Anny Zemanovej zo dňa 27.10.2016**

Interpelovaný:

MUDr. Valerián Potičný, MPH.

Predmet interpelácie:

Neposkytovanie zdravotnej starostlivosti p. Makitovej

Text interpelácie:

Pán Makyta na rokovaní Z BSK dňa 21.10.2016 v bode rôzne predostrel sťažnosť a návrh na poslanecký prieskum v Nemocničnej, a.s. Malacky.

Vzhľadom na to, že občan v bode rôzne nemá možnosť predkladať obdobné návrhy, som sa rozhodla osvojiť si jeho sťažnosť a predkladám interpeláciu so žiadosťou o úplnú informáciu ohľadom petitu podnetu:

Podnet sa týka: Neposkytovanie zdravotnej starostlivosti jeho matke, Márii Makitovej, ktorá je ZŤP. Pán Makyta je opatrovateľom svojej matky.

Obsah podnetu podľa jeho rukou predloženého zápisu, cit.:

"*Zdravotná starostlivosť p. Makitovej Márii nie je poskytovaná od septembra 2015 MUDr. Rybárom Miroslavom na príkaz Nemocničnej a.s. Malacky – nezákonne!*

1. *BSK, Odbor zdravotníctva tento problém rieši neprofesionálne, detto nezákonne*
2. *Hlavný kontrolór BSK, Ing. Marušák na písomné žiadosti zo dňa 3.5.2016 a 17.8.2016 vôbec neodpovedá a stále mlčí.“*

Prosím o informáciu ohľadom toho ako a kým je poskytovaná zdravotná starostlivosť p. Makitovej a v prípade, že MUDr. Miroslav Rybár odmietol zabezpečovať zdravotnú starostlivosť p. Makitovej, či tak urobil v súlade so zákonom.

Prosím o stanovisko k obsahu nevybavených sťažností, ktoré Pavel Makyta, Olšovského 169 Malacky adresoval hlavnému kontrolórovi, a či ich nevybavenie nie je len z dôvodu nesprávneho adresáta. Obsah sťažností mi nie je známy, a preto prosím o ich postúpenie tak, aby sa s nimi zaoberal príslušný odbor na úrade BSK.

Vybavenie interpelácie:

Príloha č. 2 – List zo dňa 15.11.2016



