**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 2. 12. 2016

**Informácia**

**o investičnom pláne – zásobníku projektov Regionálnych ciest Bratislava a.s.**

Materiál predkladá: Materiál obsahuje:

MUDr. Valerián Potičný, MPH. 1. Návrh uznesenia

riaditeľ Úradu Bratislavského 2. Informácia

samosprávneho kraja 3. Príloha 1

4. Príloha 2

Zodpovedný:

Ing. Ladislav Csáder

riaditeľ odboru dopravy

Spracovateľ:

Ing. Ladislav Csáder

riaditeľ odboru dopravy

Návrh uznesenia

**UZNESENIE č. ........... / 2016**

zo dňa  2. 12. 2016

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o investičnom pláne – zásobníku projektov Regionálnych ciest Bratislava a.s.

**Informácia**

**o investičnom pláne – zásobníku projektov Regionálnych ciest Bratislava a.s.**

Zastupiteľstvo Bratislavského samosprávneho kraja svojim uznesením č 17/2016 zo dňa 19.2.2016 uložilo v bode B.5 riaditeľovi úradu Bratislavského samosprávneho kraja predkladať, v rámci samostatného materiálu Zastupiteľstva Bratislavského samosprávneho kraja, investičný plán Regionálnych ciest Bratislava a.s. pravidelne raz za rok, najneskôr v termíne predloženia Návrhu rozpočtu Bratislavského samosprávneho kraja zostaveného v zmysle ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Regionálne cesty Bratislava a.s. v zmysle Zmluvy o výkone správy majetku a o údržbe a rekonštrukcii ciest II. a III. triedy, uzatvorenej medzi Regionálnymi cestami Bratislava a.s. a Bratislavským samosprávnym krajom dňa 2.1.2009, vykonávajú pre Bratislavský samosprávny kraj, mimo iné, rekonštrukciu ciest II. a III. triedy, mostov a ostatných objektov a súčastí na cestách II. a III. triedy, ktoré sú vo vlastníctve objednávateľa.

Investičný plán – zásobník projektov (príloha 1) zostavujú Regionálne cesty a.s. na základe vyhodnocovania stavebno-technického stavu ciest II. a III. triedy, mostov a objektov a ostatných súčastí týchto ciest. Pritom sa zohľadňuje dopravný význam príslušného úseku cesty alebo objektu, ako aj objem prostriedkov pridelených rozpočtom Bratislavského samosprávneho kraja. Nakoľko limitujúcim prvkom začatia realizácie väčšiny zaradených projektov je inžinierska príprava a získanie príslušných povolení, často závislých na majetkovo-právnom vysporiadaní a proces verejného obstarania, zaraďuje sa do plánu objem projektov vo väčšom rozsahu, akým je očakávaný objem disponibilných finančných prostriedkov. Dôvodom je možnosť realizácie tých projektov u ktorých sa ukončila inžinierska príprava na úkor projektov u ktorých získanie príslušných povolení vyžaduje dlhší časový úsek, ako sa predpokladalo. Samozrejme v prípade potreby riešenia nepredvídateľných havarijných stavov, tieto sa prednostne zaraďujú do investičného plánu na úkor projektov už zaradených.

Pre rok 2017 predpokladá návrh rozpočtu BSK kapitálové výdavky v programe 6 Komunikácie vo výške 6,0 mil. €. V tejto výške je zostavený aj investičný plán pre rok 2017 (príloha 2). Kritériami pre zaradenie projektov do plánu sú nevyhovujúci stavebno-technický stav, odstránenie kolíznych bodov a zvýšenie bezpečnosti premávky, zvýšenie plynulosti dopravy, ako aj budovanie nových prepojení, či zvýšenie kapacity jestvujúcich komunikácii. Z toho vyplýva aj stupeň nevyhnutnosti uskutočnenia zaradených projektov v zmysle uvedených kritérií.

**Príloha 1**

**Investičný plán - zásobník projektov rekonštrukcií ciest II. a III. triedy RCB na rok 2017**

|  |  |  |  |  |  |
| --- | --- | --- | --- | --- | --- |
|  | **Miestopis** | **Výmera (v m2)** | **Predpoklad. náklad bez DPH / Eur** | **Predpoklad. náklad s DPH / Eur** | **Popis prác** |
| 1 | Oprava mosta ev.č. II/503-004  Kráľová pri Senci |  | cca 166 700 | 200 000 | oprava mostného zvršku, vozovkovej časti, odvodnenie, hydroizolácia |
| 2 | Revitalizácia cestného telesa II/572  Most pri Bratislave | 3000 | cca 1 666 700 | 2 000 000 | odfrézovanie, zrezanie krajníc, prehĺbenie priekop, orez krovín, sanovanie priepustov, recyklácia cestného telesa, nové vrstvy vozovky, pokládka AB |
| 3 | Oprava mostov a priepustov na ceste II/501 (18+35) |  | cca 166 700 | 200 000 | sanácia mostov a priepustov na ceste II/501  Lozorno – Plavecký Mikuláš |
| 4 | Okružná križovatka ciest III/1062 s III/1065 Nová Dedinka |  | cca 166 700 | 200 000 | realizácia okružnej križovatky |
| 5 | Triblavina (privádzače) na diaľnicu D1 |  | cca 2 500 000 | 3 000 000 | realizácia napojenia na cesty  smer Čierna voda a Bernolákovo (iba čiastočný náklad pre práce realizované v roku 2017) |
| 6 | Rekonštrukcia cesty III/1082,  križ. s III/1083 – hranica BA  (Slovenský Grob – Vajnory)  km 0,000 – 6,400 | 48 000 | cca 1 920 000 | 2 304 000 | zosilnenie krajov vozovky, frézovanie, vyrovnanie podkladu, živičný postrek, pokládka AB |
| 7 | Oprava cesty II/503, križ. s D2 – križ. s I/2  Malacky  km 66,500 – 69,300 | 22 400 | cca 672 000 | 806 400 | zosilnenie krajov vozovky, frézovanie, zhutnenie a vyrovnanie podkladu, živičný postrek, pokládka AB |
| 8 | Oprava cesty III/1015,  hranica BA – koniec zástavby Marianka  km 1,040 – 3,000 | 12 000 | cca 360 000 | 432 000 | frézovanie, vyrovnanie podkladu, pokládka AB |
| 9 | Oprava cesty III/1062  prieťah Tomášov  km 10,000 – 12,600 | 18 200 | cca 546 000 | 655 200 | frézovanie, vyrovnanie podkladu, pokládka AB |
| 11 | Rekonštrukcia mosta ev.č. 503-022  cez potok Malina - Malacky |  | cca 800 000 | 960 000 | PD + realizácia (kompletná výmena mostnej konštrukcie) |
| 12 | Revitalizácia cestného telesa III/1053  Miloslavov (križovatka s III/1054) – Tomášov – Studené (križovatka s II/572)  km 0,000 – 5,600 | 7440 | 514 200 | 617 000 | zosilnenie krajov vozovky, frézovanie, zhutnenie a vyrovnanie podkladu, živičný postrek, pokládka AB |
| **Spolu rok 2017** | |  | **9 479 000** | **11 374 760** | |

**Príloha 2**

**Investičný plán rekonštrukcií ciest II. a III. triedy RCB na rok 2017**

|  |  |  |  |  |  |
| --- | --- | --- | --- | --- | --- |
|  | **Miestopis** | **Výmera (v m2)** | **Predpoklad. náklad bez DPH / Eur** | **Predpoklad. náklad s DPH / Eur** | **Popis prác** |
| 1 | Oprava mosta ev.č. II/503-004  Kráľová pri Senci |  | cca 166 700 | 200 000 | oprava mostného zvršku, vozovkovej časti, odvodnenie, hydroizolácia |
| 2 | Oprava mostov a priepustov na ceste II/501 (18+35) |  | cca 166 700 | 200 000 | sanácia mostov a priepustov na ceste II/501  Lozorno – Plavecký Mikuláš |
| 3 | Okružná križovatka ciest III/1062 s III/1065 Nová Dedinka |  | cca 166 700 | 200 000 | realizácia okružnej križovatky |
| 4 | Rekonštrukcia cesty III/1082,  križ. s III/1083 – hranica BA  (Slovenský Grob – Vajnory)  km 1,000 – 6,400 | 40 200 | cca 1 607 700 | 1 929 300 | zosilnenie krajov vozovky, frézovanie, vyrovnanie podkladu, živičný postrek, pokládka AB |
| 5 | Oprava cesty II/503, križ. s D2 – križ. s I/2  Malacky  km 66,500 – 69,300 | 22 400 | cca 672 000 | 806 400 | zosilnenie krajov vozovky, frézovanie, zhutnenie a vyrovnanie podkladu, živičný postrek, pokládka AB |
| 6 | Oprava cesty III/1015,  hranica BA – koniec zástavby Marianka  km 1,040 – 3,000 | 12 000 | cca 360 000 | 432 000 | frézovanie, vyrovnanie podkladu, pokládka AB |
| 7 | Oprava cesty III/1062  prieťah Tomášov  km 10,000 – 12,600 | 18 200 | cca 546 000 | 655 200 | frézovanie, vyrovnanie podkladu, pokládka AB |
| 8 | Rekonštrukcia mosta ev.č. 503-022  cez potok Malina - Malacky |  | cca 800 000 | 960 000 | PD + realizácia (kompletná výmena mostnej konštrukcie) |
| 9 | Revitalizácia cestného telesa III/1053  Miloslavov (križovatka s III/1054) – Tomášov – Studené (križovatka s II/572)  km 4,400 – 5,600 | 7 440 | 514 200 | 617 000 | zosilnenie krajov vozovky, frézovanie, zhutnenie a vyrovnanie podkladu, živičný postrek, pokládka AB |
| **Spolu rok 2017** | |  | **5 000 000** | **6 000 000** | |